Ελληνική Ορθόδοξη Αρχιεπισκοπή Αμερικής

Η Ελληνική Ορθόδοξη Αρχιεπισκοπή Αμερικής (αγγλ. Greek Orthodox Archdiocese of America, «Ιερά Αρχιεπισκοπή  Αμερικής») με έδρα τη Νέα Υόρκη των ΗΠΑ, είναι εκκλησιαστική επαρχία του Οικουμενικού Πατριαρχείου Κωνσταντινουπόλεως της οποίας η δικαιοδοσία περιλαμβάνει την επικράτεια των ΗΠΑ. 

Η Ιερά Αρχιεπισκοπή Αμερικής ιδρύθηκε το 1921 και Καθεδρικός ναός της είναι ο Ιερός Ναός Αγίας Τριάδας Μανχάταν. Διοικείται από την Ιερά Επαρχιακή Σύνοδο, της οποίας προεδρεύει ο εκάστοτε Αρχιεπίσκοπος Αμερικής. 

Από τις 11 Μαΐου 2019, Αρχιεπίσκοπος είναι ο Ελπιδοφόρος (Λαμπρινιάδης).https://www.goarch.org/-/metropolitan-elpidophoros-of-bursa-elected-unanimously-archbishop-of-america

Ιστορικά στοιχεία
Πριν την ίδρυση της Ελληνικής Αρχιεπισκοπής, στο δυτικό ημισφαίριο υπήρχαν πολλές κοινότητες Ελλήνων Ορθοδόξων. Η πρώτη ελληνική ορθόδοξη κοινότητα στην Αμερική ιδρύθηκε το 1864 στη Νέα Ορλεάνη της Λουιζιάνα από μια μικρή αποικία Ελλήνων εμπόρων.  

Η ιστορία καταγράφει επίσης ότι στις 26 Ιουνίου 1768 έφτασαν οι πρώτοι Έλληνες άποικοι στον Άγιο Αυγουστίνο της Φλόριντα, την παλαιότερη πόλη της Αμερικής. Στη Νέα Υόρκη, σημερινή έδρα του Αρχιεπισκόπου Αμερικής, η πρώτη μόνιμη κοινότητα ιδρύθηκε το 1892. 

Η «Ελληνική Ορθόδοξη Αρχιεπισκοπή Βορείου και Νοτίου Αμερικής» συστάθηκε το 1921 και αναγνωρίστηκε επίσημα από την Πολιτεία της Νέας Υόρκης το 1922.

Το 1908 η Ορθόδοξη Εκκλησία της Αμερικής υπαγόταν στην Εκκλησία της Ελλάδος, αλλά το 1922 ο Πατριάρχης Μελέτιος Δ΄ υπήγαγε την Αρχιεπισκοπή στην δικαιοδοσία του Οικουμενικού Πατριαρχείου. 

Το 1996, το Οικουμενικό Πατριαρχείο διέσπασε την Αρχιεπισκοπή σε 4 μέρη: 

 Αμερική (Ιερά Αρχιεπισκοπή Αμερικής), 
 Καναδά (Ιερά Αρχιεπισκοπή Καναδά), 
 Κεντρική Αμερική και 
 Νότια Αμερική,

αφήνοντας έτσι στην Αρχιεπισκοπή Αμερικής μόνο την επικράτεια των Ηνωμένων Πολιτειών.

Το 2019, υπήρχαν φήμες ότι η Ελληνική Ορθόδοξη Αρχιεπισκοπή Αμερικής υπέφερε οικονομικά και ουσιαστικά βρισκόταν σε «οικονομική, διοικητική και πνευματική χρεοκοπία», η οποία οδήγησε στην παραίτηση του Αρχιεπισκόπου Δημητρίου. Από τις 11 Μαΐου 2019, Αρχιεπίσκοπος είναι ο Ελπιδοφόρος (Λαμπρινιάδης).

Η Ελληνική Ορθόδοξη Αρχιεπισκοπή Αμερικής είναι μέλος της Συνέλευσης Κανονικών Ορθοδόξων Επισκόπων των Ηνωμένων Πολιτειών Αμερικής, την προεδρία της οποίας ασκεί ex officio ο εκάστοτε Αρχιεπίσκοπός της.

 Αρχιεπισκοπικός κατάλογος 
+Διατελέσαντες Αρχιεπίσκοποι Αμερικής# Όνομα  Φωτογραφία  Περίοδος Ποιμαντορίας  Σημειώσεις1 Αλέξανδρος(Δήμογλου) 1876–1942 100px  26 Απριλίου 1922 – 19 Ιουνίου 1930  από Ροδοστόλου, κατόπιν Κερκύρας2 Αθηναγόρας(Σπύρου) 1886–1972 100px  12 Αυγούστου 1930 – 1 Νοεμβρίου 1948  από Κερκύρας, κατόπιν Οικουμενικός Πατριάρχης3 Τιμόθεος(Ευαγγελινίδης) 1880–1949 100px  7 Ιουνίου 1949 – 20 Σεπτεμβρίου 1949  από Ρόδου, κατόπιν εκ νέου Ρόδου 4 Μιχαήλ(Κωνσταντινίδης̠) 1892–1958 100px  18 Δεκεμβρίου 1949 – 13 Ιουλίου 1958  από Κορίνθου5 Ιάκωβος(Κουκούζης) 1911–2005 100px  14 Φεβρουαρίου 1959 – 30 Ιουλίου 1996  από Μελίτης6 Σπυρίδων (Παπαγεωργίου) 1944 100px  30 Ιουλίου 1996 – 19 Αυγούστου 1999  από Ιταλίας, κατόπιν Χαλδίας, Χερροιάνων και Κερασούντος7 Δημήτριος (Τρακατέλλης) 1928 100px  19 Αυγούστου 1999 – 11 Μαΐου 2019  από Βρεσθένης8 Ελπιδοφόρος (Λαμπρινιάδης) 1967 100px  11 Μαΐου 2019 – σήμερα από Προύσης

Διάρθρωση
Διοικητική Οργάνωση
Η Αρχιεπισκοπή Αμερικής αποτελείται από μια Αρχιεπισκοπική Περιφέρεια (Νέα Υόρκη) και οκτώ Ιερές Μητροπόλεις: Νέας Ιερσέης, Σικάγου, Ατλάντας, Ντιτρόιτ, Αγίου Φραγκίσκου, Πιττσβούργου, Βοστώνης και Ντένβερ. 

Διοικείται από τον Αρχιεπίσκοπο και την Επαρχιακή Σύνοδο των Μητροπολιτών. Η Σύνοδος διευθύνεται από τον Αρχιεπίσκοπο (ως πρώτο μεταξύ ίσων) και περιλαμβάνει τους Μητροπολίτες που επιβλέπουν τις υπηρεσίες των μητροπόλεών τους. Έχει όλη την εξουσία και την ευθύνη που οι εκκλησιαστικοί κανόνες αποδίδουν σε μια επαρχιακή σύνοδο. 

Στην Ιερά Αρχιεπισκοπή διακονούν και βοηθοί επίσκοποι που φέρουν τους τίτλους παλαιών επισκοπών της Μικράς Ασίας και της Θράκης: Ναζιανζού, Φωκαίας, Αμάστριδος.

Η Αρχιεπισκοπή περιλαμβάνει 540 ενορίες, 800 ιερείς και περί τους 440.000 έως 2 εκατομμύρια πιστούς, ανάλογα με την πηγή και τη μέθοδο καταμέτρησης που χρησιμοποιείται. Ο αριθμός των ενοριών της Αρχιεπισκοπής αυξήθηκε κατά περίπου 9% στη δεκαετία από το 1990 έως το 2000 και η αύξηση των μελών αποδίδεται σε μεγάλο βαθμό σε υπάρχοντα μέλη που έχουν παιδιά. Τα περισσότερα μέλη είναι συγκεντρωμένα στις Βορειοανατολικές Ηνωμένες Πολιτείες. Οι Πολιτείες με τα υψηλότερα ποσοστά πιστών είναι η Μασαχουσέτη, το Νιου Χάμσαϊρ, το Ρόουντ Άιλαντ και η Νέα Υόρκη. Ωστόσο, μεγάλος αριθμός μελών υπάρχει επίσης στη Φλόριντα και την Καλιφόρνια.

Η Αρχιεπισκοπή περιλαμβάνει στις τάξεις της και υπό την πνευματική της αιγίδα και ποιμαντική φροντίδα Ορθόδοξους Χριστιανούς, οι οποίοι είτε ως άτομα είτε ως οργανωμένες ομάδες σε Μητροπόλεις και Ενορίες έρχονται οικειοθελώς σε αυτήν και αναγνωρίζουν την εκκλησιαστική και κανονική δικαιοδοσία του Οικουμενικού Πατριαρχείου.

Η Αρχιεπισκοπή διαθέτει επίσης 19 μοναστικές κοινότητες και την Ελληνορθόδοξη Θεολογική Σχολή του Τιμίου Σταυρού.

Ιερά Επαρχιακή Σύνοδος
Η Ιερά Επαρχιακή Σύνοδος της Αρχιεπισκοπής αποτελείται σήμερα από τους:
+Ιερά Επαρχιακή Σύνοδος της Ιεράς Αρχιεπισκοπής Αμερικής Αρχιεπίσκοπος Αμερικής ΕλπιδοφόροςΠρόεδροςΜητροπολίτης Βοστώνης Μεθόδιος (Τουρνάς)Μέλη Μητροπολίτης Ντιτρόϊτ Νικόλαος (Πισσάρης) Μητροπολίτης Πιττσβούργου Σάββας (Ζεμπιλλάς) Μητροπολίτης Αγίου Φραγκίσκου Γεράσιμος (Μιχαλέας) Μητροπολίτης Ατλάντας Σεβαστιανός (Σκορδαλλός) Μητροπολίτης Νέας Ιερσέης Απόστολος (Κουφαλάκης) Μητροπολίτης Σικάγου Ναθαναήλ (Συμεωνίδης) Μητροπολίτης Ντένβερ Κωνσταντίνος (Μώραλης)Επίσκοπος Ναζιανζού ΑθηναγόραςΑρχιγραμματέας

Παραπομπές

 Βιβλιογραφία

Αμερική